**2016 წლის მოსწავლე გამომგონებელთა და მკვლევართა კონკურსის „ლეონარდო და ვინჩის“ კონკურსზე რეგისტრაციის ინსტრუქცია**

1.გაეცანით საკონკურსო დოკუმენტაციას.

განსაზღვრეთ თქვენი პროექტის მიმართულება/ქვემიმართულება.

1. ქცევითი და სოციალური მეცნიერებები;
2. ქიმია/ბიოქიმია/ ბიოსამედიცინო და ჯანდაცვის მეცნიერებები;
3. უჯრედის და მოლეკულური ბიოლოგია;
4. კომპიუტერული ბიოლოგია და ბიოინფორმატიკა;
5. დედამიწისა და გარემოსდაცვითი მეცნიერებები;
6. დანერგილი სისტემები;
7. ენერგია: ქიმიური და ფიზიკური;
8. საინჟინრო მექანიკა;
9. გარემოსდაცვითი ინჟინერია;
10. მასალათმცოდნეობა;
11. მათემატიკა;
12. მიკრობიოლოგია;
13. ფიზიკა და ასტრონომია;
14. მცენარეების შემსწავლელი მეცნიერებები;
15. რობოტიქსი და ინტელექტუალური მანქანები;
16. კომპიუტერული სისტემების პროგრამული უზრუნველყოფა.

კონკურსი ტარდება ორ ეტაპად:

ა) **კონკურსის პირველ ეტაპზე,** საგანაცხადო ფორმა და კვლევის გეგმა/პირველადი იდეა **(იხ.დანართიN4**) (ატვირთული PDF ფაილის სახით **გთხოვთ ფაილის სახელში გამოიყენეთ მხოლოდ ინგლისური ასოები**) კონკურსის მონაწილემ უნდა გამოაგზავნოს შემდეგ ელ. ფოსტის მისამართზე: leo@rustaveli.org.ge. **2016 წლის 4 თებერვლიდან 2016 წლის - 14 აპრილის 16:00 სთ-მდე.**

საკონკურსოდ განიხილება მხოლოდ ის განაცხადები, რომლებიც გამოგზავნილი იქნება მითითებულ ელექტრონულ ფოსტაზე და ამავდროულად კონკურსის პირველი ეტაპის საგანაცხადო ფორმა **(იხ.დანართიN2**) ამობეჭდილი და ხელმოწერილი წარმოდგენილი იქნება ფონდში **18 აპრილის 16:00 სთ-მდე.**

საკონკურსო კომისია წარდგენილ საგანაცხადო ფორმას და კვლევის გეგმას/პირველად იდეას (იხ.დანართიN4)განიხილავს პირველი ეტაპის შეფასების კრიტერიუმების მიხედვით და განსაზღვრავს კონკურსის მეორე ეტაპზე გადასულ პროექტებს.

ბ) **კონკურსის მეორე ეტაპზე,** საკონკურსო განაცხადის - „განაცხადი კონკურსში მონაწილეობის შესახებ“, **(იხ. დანართი №3),** პროექტის აღწერილობის,**(იხ. დანართი №5)** ხელმძღვანელის და შესაბამისი დარგის მეცნიერის ან ზედამხედველის (ასეთის არსებობის შემთხვევაში) პროფესიული ბიოგრაფიების და საილუსტრაციო მაკეტის/მოდელის/ნახაზის შემცველი ელექტრონული ფაილების წარდგენა შესაძლებელი იქნება ფონდის შემდეგ ელექტრონულ ფოსტის მისამართზე: leo@rustaveli.org.ge **2016 წლის 10 მაისიდან - 2016 წლის 19 სექტემბრის 16:00 სთ-მდე.** საკონკურსოდ განიხილება მხოლოდ ის განაცხადები, რომლებიც გამოგზავნილი იქნება მითითებულ ელექტრონულ ფოსტაზე და ამავდროულად კონკურსის მეორე ეტაპის საკონკურსო განაცხადი ამობეჭდილი, ხელმოწერილი და საილუსტრაციო მაკეტი/მოდელი/ნახაზი წარმოდგენილი იქნება ფონდის კანცელარიაში, ხოლო რეგიონებში მცხოვრები მონაწილეების მიერ საქართველოს განათლებისა და მეცნიერების სამინისტროს ტერიტორიული ორგანოების (შესაბამისი რაიონის) საგანმანათლებლო რესურს-ცენტრში **2016 წლის 22 სექტემბრის 16:00 სთ-მდე.**

საკონკურსო დოკუმენტები ატვირთეთ ელექტრონულ ფოსტაზე.

2. ელ. ფოსტის წერილის ტექსტში დაწერეთ პროექტის სახელი, მიმართულება, სამეცნიერო მიმართულება(-ები), ატვირთული დოკუმენტების ჩამონათვალი.

3. წერილის ტექსტის ბოლოს დაწერეთ გამომგზავნის *სახელი, გვარი,* ტელეფონი და საკონტაქტო ინფორმაციის სხვა დეტალები.

გააგზავნეთ საკონკურსო დოკუმენტები კონკურსის ელ. ფოსტის მისამართზე

leo@rustaveli.org.ge.

4. დაელოდეთ სარეგისტრაციო შიფრის მიღებას ელ. ფოსტით. სარეგისტრაციო შიფრი მიენიჭება კონკურსის ელ. ფოსტაზე მიღებულ თითოეულ პროექტს და გაეგზავნება პროექტის წარმდგენს.

5. შეავსეთ **განაცხადი კონკურსში მონაწილეობის შესახებ**  **(იხ. დანართი №3),** მიუთითეთ სარეგისტრაციო შიფრი, **პროექტის შიფრი:**  leo/…/…/16 რომელიც მოგენიჭებათ პროექტის წარდგენის შემდეგ და ამობეჭდეთ,დაადასტურეთ ხელმოწერებით.

 6. განცხადება კონკურსში მონაწილეობის შესახებ და **(საილუსტრაციო ნახაზი /მოდელთან/მაკეტთან ერთად)** ჩააბარეთ ფონდის კანცელარიაში შემდეგ მისამართზე (არაუგვიანეს): **2016 წლის 22 სექტემბრის 16:00 საათამდე** თბილისში, მ.ალექსიძის ქ.1, III სართული, შოთა რუსთაველის ეროვნული სამეცნიერო ფონდი. ხოლო რეგიონებში მცხოვრებმა მონაწილეებმა საქართველოს განათლებისა და მეცნიერების სამინისტროს ტერიტორიული ორგანოების (შესაბამისი რაიონის) საგანმანათლებლო რესურს-ცენტრში.

 7. **პროექტი არ განიხილება, თუ საკონკურსო დოკუმენტაციის სრული პაკეტი არ იქნება**

 **წარმოდგენილი ვადების დაცვით ელ. ფოსტაზე, ხოლო ხელმოწერებითა და ბეჭდით**

 **დადასტურებული განცხადება - ფონდის კანცელარიაში.**